**Høvik Idrettsforening** (stiftet 1. juni 1919) er et idrettslag fra Høvik i Bærum. Klubben tilbyr idrettsaktiviteter som alpint, bandy og fotball og rekrutterer hovedsakelig fra områdene Høvik Verk, Høvik og Blommenholm i Bærum. Totalt har Høvik 2500 medlemmer, og har tilhold på Høvikbanen. Klubbfargene er blått og hvitt. Høvik spiller i eliteserien i bandy for menn og kvinner. I fotball startet Høvik opp A-Lag i 2014, noe klubben ikke hadde hatt på mange år. Høvikbanen fikk kunstgress i 2011. Høvik har tidligere også hatt ishockey på programmet, og hadde egen bane på sitt anlegg. Klubben spilte på øverste nivå i norsk ishockey sesongene 1956/57 (6.-plass) og 1957/58 (7.-plass).

Bandy
-----

Utdypende artikkel: Høvik Bandy

Bandyavdelingen i Høvik har omtrent 500 aktive fra bandyskolen til A-lag, og et støtteapparat på om lag 70 personer. Høvik spiller i eliteserien både for kvinner og menn. Klubben har siden 2007 hatt stabile kunstisforhold på Høvikbanen, noe som har gitt ny giv i bandyavdelingen. Klubben arrangerer hver sesong BandyAkademi, Bandyskole, og aldersbestemt aktivitet for alle årskull, fra 1.klasse til veteranbandy for de over 50. Utenom de faste treningstidene er kunstisen åpen og gratis tilgjengelig for alle i nærområdet.

Fotball
-------

Fotball er den største aktiviteten i Høvik IF med ca. 800 aktive omtrent likt fordelt mellom gutter og jenter fra første klasse og opp til junior. I tillegg er vel 200 foreldre på frivillig basis aktive som ledere, trenere og annet støtteapparat for å legge forholdene til rette for de aktive. 10. juli 2011 åpnet Høviks nye idrettsanlegg med kunstgress. Kunstgressbanen erstattet gamle Høvikbanen-grus og blir islagt om vinteren. A-laget til Høvik spiller i 6. divisjon.

Alpint
------

Alpint drives som en skiskole uten konkurranseambisjoner og har sine ukentlige aktiviteter i Kirkerudbakken. Oppslutningen i de yngre årsklassene er stor. Flere voksne deltar også.

Referanser
----------

1. ↑  «Velkommen til Høvik IF». Høvik IF. 26. mars 2009. Arkivert fra originalen 3. februar 2015. Besøkt 9. mars 2015.

Eksterne lenker
---------------

* Offisielt nettsted Rediger på Wikidata

| * v
* d
* r
Idrett i Bærum |
| --- |
| Fleridrettslag | Bærum Sportsklubb **·** Bærums Skiklub **·** Bærums Verk Hauger Idrettsforening **·** Fossum Idrettsforening **·** Frem-31 **·** Haslum Idrettslag **·** Høvik Idrettsforening **·** Jar Idrettslag **·** Idrettslaget Jardar **·** Idrettslaget Jutul **·** Lilleborg Idrettsklubb **·** Lommedalens Idrettslag **·** Snarøya Sportsklubb **·** Stabæk Idrettsforening (bandy, fotball, kvinnefotball, håndball) **·** Idrettslaget Tyrving **·** Vestre Bærum Idrettsforening **·** Øvrevoll Hosle Idrettslag | Bærum kommunevåpen |
| Særidrettslag | *Asker og Bærum Friidrettsklubb* **·** Blommenholm og Sandvika Tennisklubb **·** Bærum Basket **·** *Bærum Blue Devils* **·** Bærum og Omegn Cykleklubb **·** Bærum Kajakklubb **·** Bærum Roklubb **·** Bærum Seilforening **·** Bærum Sportsfiskere **·** Bærum Taekwon-do klubb **·** Bærums Skytterlag **·** Bærumsløkka Fotballklubb **·** Bærumsvømmerne **·** EB-85 **·** Haslum Håndballklubb **·** Hauger Bandyklubb **·** *Hauger Fotballklubb* **·** Lommedalen Golfklubb **·** Sandvika Basketballklubb **·** Snarøen Curling Club **·** Stabekk Curlingklubb **·** Strand Kajakk-Klubb **·** *Valler Basketballklubb* **·** Valler Volleyballklubb **·** *Vestfjordens Seilforening* **·** Vestre Bærum Salongskytterlag **·** Vestre Bærum Sportsfiskere **·** Vestre Bærum Tennisklubb |
| Annet | NTG Bærum **·** Norsk Jockey Klubb **·** Vivil Idrettslag |
| *Kursiv* tilsier tidligere klubber. |

| * v
* d
* r
Eliteserien i bandy for menn 2022/23 |
| --- |
|  | 
* Drammen
* Høvik
* Mjøndalen
* Ready
* Røa
* Sarpsborg
* Solberg
* Stabæk
* Ullern
* Ullevål

 | Norges flagg |

| * v
* d
* r
Eliteserien i bandy for kvinner 2022/23 |
| --- |
|  | 
* Drammen
* Høvik
* NTNUI
* Ready
* Solberg
* Stabæk
* Ullevål

 | Norges flagg |

| * v
* d
* r
7. divisjon fotball for menn, Oslo Fotballkrets, avdeling 1, 2022 |
| --- |
|  | 
* Furuset 2
* Huk
* Høvik
* Majorstuen 2
* Monolitten
* Rustad Abildsø 2
* Snarøya
* Stovner 3
* Tveita
* Årvoll 2

 | Norges flagg |